Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20063

6. Általános vizsgálati eljárások 6.1 Hajtómű működés 6.1.1 A hajtóművet nagy pontosságú vizsgálatok elvégzéséhez a szükséges eszközökkel felszerelt statikus próbapadon kell működtetni. 6.1.2 A gáz kibocsátás vizsgálatokat a bizonyítványt kiadó hatóság által előírt tolóerő érték beállításokal kell végezni. A hajtómű üzemmódját minden tolóerő beállítás mellett stabilizálni kell. 6.2 A műszer alap kalibrálásai Megjegyzés. – E kalibrálás általános célja a stabilitás és linearitás igazolása. 6.2.1 A kérelmező a bizonyítványt kiadó hatóság felé kielégítően bizonyítsa, hogy az elemzőrendszer kalibrációja a vizsgálat idején érvényes. 6.2.2 Ami a szénhidrogén analizátort illeti, ennek hitelesítésénél azt kell ellenőrizni, hogy a detektor oxigén és szénhidrogén különbségi reakciói a jelen Függelék „A” mellékletében megadott határok közé esnek-e. Az NO2/NO konvertert a jelen Függelék „C” mellékletében leírt műszaki követelményeknek megfelelően ugyancsak ellenőrizni és hitelesíteni kell. 6.2.3 Mindegyik analizátor esetében a működési teljesítmény ellenőrző folyamat (jelen Függelék „D” mellékletében meghatározott hitelesítő és vizsgálati gázokat alkalmazva) a következő legyen:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes